Diari Oficial de la Generalitat Valenciana


Sumari del DOGV 4472, del 02-04-2003 (2003/3631)

ORDE de 21 de març de 2003, de la Conselleria de Cultura i Educació, per la qual es modifica parcialment l'Orde de 26 de març de 2001 de desenrotllament del Reglament Orgànic i Funcional del citat departament.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/03/21/(1)/dof/vci/html**

### Dades del document

Número de DOGV
:   4472

Data del DOGV
:   02-04-2003

Secció del DOGV
:   I. DISPOSICIONS GENERALS

Número del document
:   2003/3631


Data del document
:   21-03-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Conselleria Cultura i Educació
    * administració regional
    * reglament intern
    * legislació

ORDE de 21 de març de 2003, de la Conselleria de Cultura i Educació, per la qual es modifica parcialment l'Orde de 26 de març de 2001 de desenrotllament del Reglament Orgànic i Funcional del citat departament. [2003/3631]
  
El Decret 111/2000, de 18 de juliol (DOGV núm. 3798, de 21 de juliol), va aprovar el Reglament Orgànic i Funcional de la Conselleria de Cultura i Educació i assignava funcions als distints departaments que la integren, desenrotllant-se posteriorment per l'Orde de 26 de març del 2001 (DOGV núm. 3971 de 2 d'abril), establint l'estructura orgànica i funcional, determinant el nombre, dependència i denominació de les unitats administratives de nivell orgànic de servici i assignant les funcions a exercir per les distintes àrees i servicis. Més tard va ser parcialment modificada per les Ordes de 18 de juny de 2002 i de 28 de novembre de 2002, respectivament.
  
L'aprovació de la Llei 5/2002, de 19 de juny, de la Generalitat Valenciana, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià (DOGV núm. 4279, de 26 de juny), implica, segons contempla l'article 11, la creació de la denominada ?Comissió Valenciana d'Acreditació i Avaluació de la Qualitat- i que estarà adscrita a la Conselleria competent en matèria d'universitats. Així mateix, la llei també preveu en l'article 18.3 la creació d'una unitat per a donar suport administratiu a la citada Comissió. Tot això suposa incrementar les competències en matèria d'universitats.
  
En virtut d'això, fent ús de les facultats que m'atribuïxen els articles 35.e) i 71 de la Llei 5/1983, de 30 de desembre, de Govern Valencià, i previ informe de les conselleries d'Economia, Hisenda i Ocupació i de Justícia i Administracions Públiques,
  
ORDENE
  
Primer
  
Es modifica l'apartat 1 de l'article 21 de l'Orde de 26 de març de 2001 quedant redactat de la forma següent: «De la Direcció General d'Ensenyaments Universitaris depenen el Servici de Gestió i Administració Universitària, el Servici d'Accés a la Universitat i el Servici d'Acreditació i Avaluació de la Qualitat Universitària.»
  
Segon
  
S'afig l'apartat 4 dins del citat article 21 amb la literalitat següent:
  
«4. Al Servici d'Acreditació i Avaluació de la Qualitat Universitària correspon la gestió i tramitació administrativa dels procediments de prèvia avaluació o emissió d'informe per a la contractació de professorat contractat quan legalment corresponga, així com dels procediments de prèvia valoració dels mèrits individuals lligats a l'assignació singular dels complements retributius addicionals; la tramitació dels procediments d'avaluació del professorat de les universitats privades en possessió del títol de doctor; la gestió i tramitació dels recursos administratius que s'interposen davant de la Comissió Valenciana d'Acreditació i Avaluació de la Qualitat en el Sistema Universitari Valencià; la gestió dels gastos de funcionament de la citada Comissió i de les indemnitzacions i gastos de desplaçament dels membres de la dita Comissió i dels Comités d'Avaluació; la gestió i tramitació administrativa de qualsevol altre procediment administratiu en la resolució, informe o avaluació del qual, intervinga la Comissió Valenciana d'Acreditació i Avaluació de la Qualitat en el Sistema Universitari Valencià, en l'àmbit de les seues competències. Així mateix, prestarà suport administratiu al coordinador o coordinadora tècnica de la Comissió Valenciana d'Acreditació i Avaluació de la Qualitat en el Sistema Universitari Valencià, com a secretari o secretària d'esta.»
  
Tercer
  
S'incorpora un últim paràgraf al punt 3 de l'article 24 amb la redacció següent: «El titular de la Unitat de Depòsit Legal i Propietat Intel·lectual exercirà les funcions de registrador territorial de la Propietat Intel·lectual de la Comunitat Valenciana».
  
DISPOSICIONS FINALS
  
Primera
  
Es faculta la Subsecretaria i la Secretaria General del departament perquè, dins de l'àmbit de les seues competències, dicten les resolucions necessàries per a l'execució i desenrotllament de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 de març de 2003.
  
El conseller de Cultura i Educació


Còpia Permalink ELI